Dans onder die sterre by ikoniese Taalmonument Sterrekykpiekniek se fokus is op die skouspelagtige 47 Tucanae – Olka Bolka Web & E-Magazine
Kapenaars en besoekers kan in die nuwe jaar die skitterende sterrehemel – spesifiek die sterrebondel 47 Tucanae – van nader leer ken tydens 'n somerpiekniek op Paarlberg op Saterdag, 18 Januarie 2020. Dit beloof om weereens 'n feestelike aand in die beeldskone omgewing te wees; boonop is 'n pragtige sonsondergang en 'n gratis begeleide toer van die ikoniese beeldhouwerk ingesluit én is die aand ten bate van 'n goeie saak.
Besoekers kan die sterrehemel verken met behulp van Orion Observasie Groep (OOG) se lede wat graag hul kennis en teleskope gratis deel. Die tema is 'Dans onder die Sterre', want die fokus is op 47 Tucanae, die tweede helderste sterrebondel wat pragtig in die suide sigbaar sal wees. Tucanae, vernoem na 'n Suid-Amerikaanse voël, is 16 700 ligjare van die Aarde en bestaan uit minstens 'n halfmiljoen sterre.
Vir meer inligting oor al die ander opwindende geleenthede, konserte en kursusse by die Taalmonument (wat in 45 jaar in 2020 vier), skakel 021 872 3441/863 0543, besoek www.taalmonument.co.za of volg hulle op Facebook. Die volgende Sterrekykpieknieks is op 22 Februarie en 21 Maart.